# metadata.dc.description.abstract[].value
Aquest document presenta una aproximació conceptual i operativa a la sostenibilització curricular com a procés clau per integrar la sostenibilitat en les institucions educativa com un centre escolar o la universitat. A partir de la noció d’ambientalització o sostenibilització, s’entén aquest procés com el conjunt d’accions orientades a incorporar criteris de sostenibilitat mitjançant la reflexió crítica sobre el model de creixement social, les seves conseqüències i la necessitat de nous valors que facin possible un desenvolupament sostenible. La sostenibilització curricular implica tres àmbits interrelacionats: l’estructural i organitzatiu, la comunitat educativa i ciutadana, i el curricular.
A nivell pràctic, s’analitzen les implicacions de la sostenibilització en un programa educatiu o una activitat com: els continguts, les metodologies, l’avaluació, la gestió, l’organització i els espais educatius. Es proposen estratègies com l’aprenentatge basat en problemes i projectes, l’aprenentatge servei, l’estudi de casos i el treball cooperatiu, així com formes d’avaluació formativa i contextualitzada.